Naziv kolegija: Opća povijest književnosti: Pamćenje književnosti (P)
Nastavnik: Lovro Škopljanac
ECTS-bodovi: 6
Trajanje: ljetni semestar 2026./2027.
Status: izborni kolegij za drugu i treću godinu studija
Oblik nastave: predavanja i rad u seminaru
Način polaganja ispita: usmeni
Cilj kolegija: Proučiti koncepte individualnog i kolektivnog pamćenja te uputiti na njihovu važnost i mijene kroz povijest književnosti na temelju odabranih književnih tekstova i stručne literature.
Sadržaj kolegija: Budući da je razvijena sposobnost pamćenja među temeljnim značajkama ljudske vrste, logično je očekivati da se pojavljuje i da se može analizirati u književnosti. Sukladno tome, u kolegiju će se razmotriti kako se sastavni elementi pamćenja pojavljuju, tematiziraju i koriste u književnim tekstovima različitih žanrova i poetika kako bi se utvrdile važnije sličnosti među tim manifestacijama. Tijekom kolegija, usporedo s čitanjem književnih tekstova u povijesnom slijedu, razmatrat će se tri važna tematska sklopa na presjecištima književnosti i pamćenja. U prvome se radi o doslovnom upamćivanju književnog teksta s obje strane komunikacijskog lanca (autor i čitatelj, odnosno publika), u drugome o metaforičkom smislu pamćenja kao književnopovijesne kategorije (utjecaji, intertekstualnost), a u posljednjem o tematskoj prisutnosti (pri)sjećanja, pamćenja i zaboravljanja u književnom tekstu. Sva će se tri tematska sklopa podjednako predstaviti i razložiti kako bi se prikazala povezanost pamćenja s književnosti od njezinih početaka do suvremenosti.
Raspored rada po tjednima:
1 – Konstituiranje kolegija

2 – Umijeće pamćenja (Umijeće pamćenja u Grčkoj: Pamćenje i duša u Yates 2011 (str. 39-61))

3 – Homer, Odiseja
4 – Juvenal, Satire (Homer: A relational mnemohistory)
5 – Muallaque
6 – Francesco Petrarca, Kanconijer (izbor; The Effects of Emotions on Memories u Erll i Hirst 2026 (str. 205-220))
7 – Mavro Vetranović, Pelegrin
8 – Pierre Corneille, Cid (Is there memory in the head, in the wild?)
9 – Aleksandar Sergejevič Puškin, Izabrane pjesme
10 – August Šenoa, Diogenes (How Long Was Immortality? u Rigney 2012 (str. 200-217))
11 – Franz Kafka, U kažnjeničkoj koloniji
12 – Arthur Miller, Smrt trgovačkog putnika (Life-Writing, Cultural Memory, and Literary Studies u Erll i Nünning 2008 (str. 321-331))
13 – Juan Rulfo, Pedro Páramo
14 – Haruki Murakami, Muškarci bez žena (čitava zbirka, ili drugi suvremeni tekst po studentskom izboru)
15 – Zaključivanje kolegija (tekstovi po studentskom izboru)

